Odense Adresse-Contoirs Efterretninger, 1835-01-03
J Grækenland har Regjeringen især beskjæftiget sig med den store Proces imod Kolokothroni og Koliopulos, og med Betvingelsen af Oprørene i Arkadien, Messenien og Maina. Med Regentskabets Personale foregik betydelige Forandringer ifølge befalinger fra München. SlesMaaskee skal Spørgsmaalet og Europas Fred afgjøres i Asiens Jndre, i det Mindste lader det til, at Striden om Tronfølgen i Persien vil give Anledning til alvorligt Sammenstød imellem Rusland og Storbrittannien, hvad enten de nu begge ville erklære sig for den efter europæiske Begreber retmæssige Arving, den nylig afdøde Schas Sønnesøn, eller den ene af disse Magter har isinde at understøtte En eller Anden af dennes talrige Farbrødre. Næst den naturlige Anthepathie imellem Folk, der regjeres paa Engelsk og paa Russisk, og den Jnteresse, Storbrittanien fremfor nogen anden Magt maa have ved at holde over Europas Ligevægt, er det vel især Frygt for Herredømmet i Jndien, der bringer det til, overalt at træde Ruslands Udvidelser i Veien, og vistnok kan det med Grund befrygte, at dette Rige, dersom det nogensinde, enten middelbart eller umiddelbart, kunde sætte sig i Forbindelse med de talrige Misfornøiede i Jndien, vilde paatage sig den Rolle, som Frankerig spillede under de nordamerikanske Koloniers UafhængighedskampVende vi Blikket til Amerika, da see vi ogsaa her urolige Bevægelser nok. J de Forenede Stater blev Udfaldet af den parlamentariske Kamp imellem Senatet og Præsidenten, foranlediget ved den Sidstes haarde Forholdsregler imod Statens Bank, til Fordeel for ham. J Mexico har det aristokratisk-heirarchiske Partie for Øieblikket seiret under Præsidenten Sta. Anna. De tre Stater, der forhen udgjorde Republiken Columbia, stræbe at forene sig om en Deeling af den columbiske Statsgield; Venezuela synes at være den af dem, hvis Tilstand er meest tilfredsstillende, imedens Æquador har lidt meget ved Borgerkrig. J Ny Granada lader det til, at Regjeringen og Private for Alvor tænke paa Udførelsen af den store Plan, at forene begge Verdenshavene, enten ved en Kanal, eller i det Mindste ved en Jernbane. J Peru har Krigen imellem den forrige Præsident Gamarra og hans Rival, General Orbegoso, taget en uheldig Vending forden Førstnævnte. Don Pedros Død har befriet Brasilianerne fra al deres Frygt for en Restauration, en Frygt, der fik nye Næring ved Opdagelsen af en Sammensværgelse, hvis Hensigt var at sætte den fordrevne Keiser igjen paa Thronen. Os Danske, dog ikke os Danske allene, men alle dem, der lyde Dannerkongens Scepter, har Aaret bragt gode Gaver. Den almindelige Folketælling i Kongeriget, de mange Foranstaltninger til Lettelse af Samfærselen, men især de vigtige Love om Administrationens og Retspleiens Adskillelse i Hertugdømmerne, og Jndretningen af raadgivende Provindsialstænder saavel der som i det egentlige Danmark, og om Foretagelse af Valgene til disse Stænder, vise, at vor Konge hverken er bleven træt af at føre Scepteret i et halvt Aarhundrede, eller vaklende i den Stræben for Kultur og lovbunden Frihed, der karakteriserer hans hele Regjeringstid. Heller ikke ville vi forglemme at skjønne paa det Maadehold, hvormed en uindskrænket Regjering ærede Domstolenes Kiendelser, om endog disse gik den selv imod. Jblandt Dødens Offere bemærke vi Prindsen af Hessen Philipsthal, Biskopperne Plum, Adler og P. E. Müller, Admiral van Dockum, Professor T. C. Bruun, Kapelmester Schall og Redakteur Malthe Møller.